Na podlagi določil 16. člena Statuta Zavoda za šport in rekreacijo Domžale (Ur. vestnik Občine Domžale št. 10/2003 in 08/2017) svet Zavoda za šport in rekreacijo Domžale

**RAZPISUJE**

**VOLITVE PREDSTAVNIKOV IZVAJALCEV LETNEGA PROGRAMA ŠPORTA**

**V SVET ZAVODA ZA ŠPORT IN REKREACIJO DOMŽALE**

Volitvepredstavnikov izvajalcev letnega programa športa v svet Zavoda za šport in rekreacijo Domžale se opravijo **v sredo, 11. januarja 2023**, na sedežu Zavoda za šport in rekreacijo Domžale (v nadaljevanju: Zavod), Kopališka cesta 4, 1230 Domžale, v sejni sobi – 1. nadstropje. Volitve članov sveta Zavoda se začnejo **ob 14.00** uri in trajajo (največ 5 ur) do **19.00 ure.**

Pravico zastopanosti na volitvah imajo samo tista društva, ki so registrirana za športno in rekreativno dejavnost na območju občine Domžale, v registru pri upravni enoti Domžale, na dan razpisa volitev ter izvajalci letnega programa športa v občini Domžale.

Izvajalci letnega programa športa lahko predlagajo svoje kandidate za predstavnike v svet Zavoda (od objave razpisa volitev v glasilu Slamnik in na spletni strani Zavoda) najkasneje **do torka 20. decembra 2022.**

Več društev lahko v skladu s svojimi pravili predlaga na kandidatno listo skupnega kandidata.

Izvajalci letnega programa športa morajo svoje predloge kandidatov poslati najkasneje do **torka 20. decembra 2022**:

* priporočeno s pošto ali dostaviti na naslov: Zavod za šport in rekreacijo Domžale, Kopališka cesta 4, 1230 Domžale
* na e- naslov: info@sport-domzale.si,

Vloge, ki ne bodo oddane pravočasno bodo s sklepom zavržene. Šteje se, da je vloga oddana pravočasno, če je bila oddana (najkasneje) zadnji dan roka za oddajo vlog na pošti s priporočeno pošiljko / poslana po mailu ali do **12. ure** oddana na Zavod za šport in rekreacijo Domžale, Kopališka cesta 4, 1230 Domžale. Vloga mora biti predložena v zapečatenem ovitku.

Predlogi kandidatov morajo vsebovati naslednje podatke:

* ime in priimek kandidata,
* datum rojstva,
* naziv športnega društva, ki predlaga kandidata in
* pisno soglasje kandidata, da soglaša s kandidaturo.

Volilna opravila začnejo teči z dnem **25. novembra 2022.**

Za izvedbo volitev skrbi volilna komisija, ki jo imenuje svet Zavoda.

Številka: 807/2022

Domžale, 25. 11. 2022